- Rendben! - Jól van, oké!
Még találkozunk!
Szép napot!
A Család számára minden a kapcsolatokról szól.
A személyes, testvérek közötti kapcsolatokról.
A CEDARS ARLINGTON, VIRGINIA
A húszas éveimben én is együtt éltem velük.
Betévedtem közéjük.
És egy titkos, keresztény szervezetre bukkantam,
Washington egyik legbefolyásosabb vallásos csoportjára.
VIGYÁZZ!
Azt gondoltam:
"Annyi minden zajlik itt...
és olyan rémisztően igyekeznek titokban tartani mindent.
Erről mindenkinek tudnia kell!"
TÖRJ MEG MINKET, URAM!
De hogyan jutsz ki?
Csak kisétálsz.
Foglalj helyet!
Mit keresünk itt, Jeff?
Nem tudom.
Azt hittem, jól érzed magad.
Így volt... így van.
Jézus okkal hozott ide, Jeff.
Itt akar tudni téged.
Hát lehet, hogy Jézus azt akarja, hogy elmenjek.
- Tudod, kik vagyunk. - Persze.
A diszkréció...
rendkívül fontos a számunkra.
Minden lépésünket dokumentálta
egy beépült újságíró.
Jobb híján, mondhatni, ő volt a róka a tyúkólban.
Találni akart egy sztorit,
amiben a saját igazát láthatja meg.
Ezt az "árnyékban bujkáló, befolyásos elit" történetet.
Ami azért... Mindez egy rakás srác nézőpontjából indult, akik együtt éltek,
próbálták megoldani a nézeteltéréseiket...
Ez kicsit erőltetett.
Miután elhagyta a házat és megírta a könyvet,
nem gondolta, hogy:
"Lehet, hogy tévedtem, vagy...?"
Biztosan volt, aki összeesküvés-hívőnek tartotta.
- Igen. - Nem gondolta...?
Sosem kérdőjelezte meg önmagát?
Vicces, mert két könyvet írtam róluk,
amiket pozitívan próbáltam lezárni.
Pedig nem voltak kellemes élmények...
EZ EGY VÉRSZÖVETSÉG
Megtapasztalni a vallásos élet legsötétebb megnyilvánulását, amit 20 év alatt láttam.
ELÜLTETNI AZ ELMÉJÉBEN...
Látni, hogy néhányan azt hiszik, Isten jelölte őket vezetőnek...
Hogy a politikai és üzleti sikerük biztos bizonyíték Isten áldására.
Mégis ki kérdőjelezhetné meg
Isten választott vezetőit?
Azt hiszik, Istent szolgálják a vezetők támogatásával, bármibe is kerüljön.
Halld! Minden aggodalom eltűnik!
És minden csalódás is örökre elmúlik!
Elindítottunk egy világszintű szellemi hadviselést megcélzó programot.
Minden korábbinál biztosabban tudom...
hogy mindannyian Isten gyermekei vagyunk.
Senki más nem kísérhet bennünket, mikor átlépünk az ajtón...
csak azok, akiket mi vezettünk a Megváltóhoz.
Féljétek!
Szeressétek!
Szenteljétek neki az életetek!
Csak akkor lehettek a tanítványai!
Befejezzük, amit elkezdtünk!
MÁSODIK RÉSZ A KIVÁLASZTOTT
Dicsőség, dicsőség, hallelúja
Dicsőség
Dicsőség, hallelúja
Isten igazsága örökké él
A Miami Herald oknyomozó újságírójaként dolgoztam.
Akkoriban halt meg Lawton Chiles kormányzó.
A gyászszertartásán láttam valakit, akit azelőtt soha.
Úgy tűnt, mindenki ismerte.
Az eseményen ott volt egy régi forrásom, aki azt mondta:
"Washington legbefolyásosabb embere, akiről még sose hallottál."
Megkérdeztem a nevét. "Doug Coe."
Azt mondta, a pasas olyan, mint Óz.
Szeretném kiemelni Doug Coe-t,
aki hatalmas támaszunk volt!
Nagyon köszönöm Doug Coe és minden... társa segítségét!
A forrásom szerint Doug Coe rendszeresen utazott a világban,
hogy államfőkkel találkozzon.
Közeli kapcsolatban állt elnökökkel,
külföldi vezetőkkel,
és elképesztő mértékű befolyása volt a Kongresszusra is.
Doug Coe már régóta a Család vezetője.
1969-ben vette át a hatalmat.
Csak egy furcsa oregoni pasasnak tűnt, akit nem igazán ismertek Washingtonban.
Ő döntötte el, hogy a Család titkos szervezet legyen,
rejtett és láthatatlan.
Azt mondta: "Minél láthatatlanabb a szervezet, annál nagyobb a befolyása."
Ez az esemény mindannyiunkat közelebb hoz,
és kiválóan megmutatja, kik kelnek korán Washingtonban.
NEMZETI IMAREGGELI
A Nemzeti Imareggeli egy éves esemény Washingtonban,
mindig február első csütörtökén rendezik meg, már 1953 óta.
Minden elnök részt vesz rajta.
Senki se kíváncsi, ki áll az egész mögött,
pedig a rendező nem más, mint Doug Coe.
A 25 LEGBEFOLYÁSOSABB EVANGÉLIKUS
A Time magazin "A 25 legbefolyásosabb evangélikus" listáján
Doug Coe a "Titkos meggyőző" nevet kapta.
Doug Coe jó keresztény volt,
akinek a washingtoni politikai életben betöltött szerepe, mondhatni,
a keresztény hitben osztozók megtalálása
és a tanácsadás volt.
Anvar Szadat elnök
és Menáhém Begín izraeli miniszterelnök
találkozóját Carter elnök szervezte meg az elszigetelt Camp Davidben.
Mikor elnök voltam,
Doug Coe intézte el, hogy a hitgyülekezete
közös imát írjon az Izrael és Egyiptom közötti békéről.
Ő biztosította a Camp David-i sikerünket.
Az első, amiben megegyeztünk...
hogy arra kérjük a világot... imádkozzanak a tárgyalások sikeréért.
Szerintem az ima azonnal összehozott minket.
És persze más értelemben is sikeresek voltunk.
A történelem során először köttetett béke egy arab ország és Izrael között.
Doug Coe döbbentett rá, hogy a különböző vallású emberek...
A TESTVÉRISÉG TAGJA
...mind megérdemlik Jézust.
Azt mondta: "Akárhova mész, akárkivel találkozol,
dicsőítsd Jézus nevét! Jézus neve erőt rejt magában.
És ha elég időd van, ha megvan a kapcsolat,
bármit elérhetsz!"
Amikor mások azt mondják:
"Doug, csodás a sok követőd!"
arra azt mondom: "Ne engem kövessenek!
Ez nem erről szól, hanem Jézus követéséről!
És menjetek az útból, minél gyorsabban!"
Egy golfbajnokságon voltam
az 1990-es évek végén, 2000 körül, amikor megismertem Dougot.
Imádott golfozni. A legkisebb fia...
rákban halt meg, ő is rajongott a golfért, az ő emlékére alapította a bajnokságot.
Itt tudott kapcsolatokat építeni...
illetve beszélgetni a csoporttal, például vacsora után.
Mindig elgondolkoztatta őket valami velős gondolattal.
Rendkívül kedves,
művelt ember volt.
Hatalmas lelke volt, nem is kérdés.
John Ensignnel voltam ott.
John nevadai szenátor volt.
Karizmatikus, jó kiállású.
Jól ismerték az államban. Mindenki tudta, honnan jött.
A dédszüleim 1906-ban telepedtek le itt, Észak-Nevadában.
Itt nőttem fel, a helyi gimiben kosaraztam.
Az apja a kaszinóiparban dolgozott, a Circus Circus igazgatója volt.
Szóval megvolt benne minden, amit az emberek szerettek.
Elválaszthatatlan barátok voltunk.
Miután bekerült a Szenátusba,
én lettem John jobbkeze.
ADMINISZTRÁCIÓS ASSZISZTENS
Mindketten a Becsületrend tagjai...
jó férjek...
és Jézus tanításának követői akartunk lenni.
Annyira lenyűgöző volt Doug Coe-val találkozni...
Nagyon egyszerűen magyarázta a kereszténységet és Jézus tanításait.
Azt mondta, Jézus vezető volt.
Ezért vannak bennünk vezetői adottságok, képességek.
HOGY SZÉTVÁLASSZA ŐKET, MINT PÁSZTOR A NYÁJÁT.
A képviselőket,
elnököket,
a világ vezetőit használta, hogy jót tegyen.
ISTEN VÁLASZTOTT VEZETŐI A TESTVÉRISÉG TANÁCSA
Ezért kellene segítenünk a vezetőinket,
hogy ez megtörténjen.
VEZETŐK, DOLGOZÓK, SPORTOLÓK MEGSEGÍTÉSE
Könnyű belátni, miért volt olyan óriási Doug befolyása.
Hihetetlen volt,
ahogy a leggazdagabbak, legbefolyásosabbak
mennyire odafigyeltek minden szavára, nem tudtak betelni vele.
A kongresszusi képviselők elég exkluzív csoportnak számítanak.
Még néhány képet!
Különös tisztelet övezi mindannyiukat.
A katonaság tiszteleg előttük.
A capitoliumi rendőrség óvja minden lépésük,
és felfoghatatlan felelősség nyomja a válluk.
Ők irányítják az országot.
De közben ők is ugyanúgy emberek, a félelmeikkel...
szorongásukkal...
fájdalmaikkal és csalódásaikkal együtt.
Nekik is kell pap, akihez fordulhatnak.
Doug tényleg megértette ezt.
Azért is hívtam meg ezt az urat,
mert ő is része, hogy maguk ketten együtt imádkoznak, igaz?
- Igen. - Doug Coe hogyan tudta...
rávenni magukat... Mert maga demokrata, igaz?
- Pontosan. - Ő meg republikánus.
Hogyan történt ez?
A Családnak már egészen a kezdetektől voltak republikánus és demokrata barátai.
Meg akarták találni a legfontosabb embereket,
akiket Isten jelölt ki, hogy beszélhessenek velük.
Doug azt mondta, a kisebb csoportokban rejlik az igazi erő...
"A REGGELI CSOPORT"
...legyen szó a Cedarsről, a CIA-ről vagy a Pentagonról,
esetleg a Kongresszus kemény magjáról.
Aki hajlandó volt leülni Doug Coe-val Jézusról beszélni, a részese lett.
Rengeteg hivatalos és nem hivatalos párbeszéd folyik a vallásról
itt, Washingtonban.
Szerda reggelenként 25 szenátor találkozik, mindkét oldalról.
És nem beszélünk politikáról, csak közösen imádkozunk.
Éneklünk, a spirituális élményeinkről beszélgetünk.
Ezt hívjuk a hét legjobb óráinak,
a szerda reggeli, kétpárti szenátusi találkozót,
és a csütörtök reggeli képviselői találkozót.
Egyik sem az összeesküvésről vagy a szervezkedésről szól, hanem...
Sokkal inkább...
arról, hogyan birkózzunk meg ezzel a kemény feladattal úgy,
hogy ne szálljunk el az Úr munkáját végezve, az ördög játszóterén.
Magunk között jobban megértjük egymást.
Ha megnyílunk egymásnak, az bizalmat mutat,
aminek valódi értéke van.
Van egy régi washingtoni vicc:
"Ha barátra vágysz, szerezz kutyát, mert másban nem bízhatsz."
CIA SZEMÉLYZETI IGAZGATÓ
AZT JAVASLOM, KÜLÖNÍTSÜNK EL EGY KONFERENCIATERMET
A CIA ALKALMAZOTTAINAK.
Ugyanez történik a kormányzatoknál, a katonaságban...
az elnöki tanácsban... egész Washingtonban.
Lenyűgöző, mi történik, ha az emberek összeállnak
a testvériség, a hit szellemében.
A Testvériség csodálatos dolgokat ért el.
Számtalan közéleti szereplő személyisége változott meg,
amiről nagyon szívesen mesélnék, de az túl sokat árulna el.
Alapító atyáink tudták, hogy az imában rejlik a remény.
Ezért kezdődik a Függetlenségi nyilatkozat a hit kinyilatkoztatásával,
hiszen tudták, egyetlen ország sem
növekedhetne szabadságban isteni iránymutatás nélkül.
Ahogy Benjamin Franklin mondta:
"Hosszú életem során egyre biztosabban éreztem,
egyre több bizonyítékot láttam arra az egyszerű igazságra,
hogy Isten uralja az emberek világát."
A CEDARS ARLINGTON, VIRGINIA
Egy ideig nem fogunk publikusan közösen dolgozni nyilvános projekteken,
de mégis a Család tagjának tartunk téged.
Nem gondolunk tökéletesnek, de teljesen tökéletlennek sem.
Testvérek vagyunk, fejlődni fogunk, és szeretünk.
- Jó. - A Biblia szerint:
"Még annak is örvendek, ha az evangéliumokat
viszályban, perlekedve prédikálják." Akárhogy is cselekszel,
akármiben hibázol a meglátásom szerint,
nem foglak elítélni miatta.
Nem mondok rosszat rólad.
Annyit kell csak tenned, hogy várod a napját,
legyen az holnap, egy hónap, egy év, öt év múlva,
amikor végre egyek lesztek Jézus Krisztussal.
És ha van bármi, amivel segíthetem a munkád,
megteszem,
mert azt szeretnénk, hogy összetartson a Család.
- Igaz? - Ámen. Pontosan.
A TEVÉKENYSÉGÜNK MEGÉRTÉSE
A tevékenységünk megértése.
Írta: Doug Coe.
1973. OKTÓBER 1.
Nem szabad következtetéseket levonnunk, mi helyes és helytelen,
amíg közösen nem vettük fontolóra annak minden szempontját.
Válaszút előtt állunk.
A megfelelő ember képes megváltoztatni a történelmet, ha jókor van jó helyen.
Amíg a Család tagja voltam,
állandóan az erőről beszéltünk.
Jézus azt mondta: "Keressétek fel a hatalmasokat!"
Emlékszem, az egyik idősebb testvér
mesélt a bárány és a farkas metaforájáról.
"Szerinted Krisztus a bárányokért jött?" Erre mondom: "Hát persze!"
Azt kérdezte: "Szép a bárányok szeretete, de a farkast ki szereti?"
És tudod, mit?
Ha a farkasok mellettünk állnak,
ők bárki mást maguk mellé parancsolnak."
Szóval nem foglalkozunk a bárányokkal.
Rögtön a farkaskirályt célozzuk meg.
Ehhez meg kell mutatni neki, mekkora hatalmunk van.
Elég közismert tény volt a Capitoliumban...
hogy Doug befolyása hatalmas.
Az elnökök egymást váltják.
A közhivatalnokok, a szervezetek mind változnak.
De Doug 50 éven át a képben maradt.
Így mi lettünk...
Washington legfőbb összekötői, akik a politikai pártok felett álltak,
mondhatni, az idő felett is.
És szerintem a szenátorokat és a képviselőket
ez elvarázsolta kicsit.
Hölgyeim és uraim,
nagy tapsot John Ensign nevadai képviselőnek!
Johnnak tetszett, hogy Doug rendkívül befolyásos volt,
mert a Fehér Házba vágyott.
Mindenki olyan izgatott, mint én?
És teljes szívéből hitte,
hogy oda juthat.
2. SZAKASZ A WASHINGTONI VEZETŐSÉG
Doug dinamikus vezetőnek tartotta Johnt,
olyasvalakinek, aki sokáig beáshatja magát Washington hétköznapjaiba.
Igyekezett minél jobban részt venni John életében.
A fiai, Tim Coe és David Coe
akik a C Streetért feleltek,
személyesen keresték fel Johnt.
Ezzel újabb nagy nevet szereztek.
Megszerezték a legnagyobb reménységet, mondhatni.
Így John beköltözött a C Streetbe.
C STREET REZIDENCIA
A C Street egy háromemeletes vörös téglás sorház,
amely egy, a Capitoliumhoz közeli utcán áll.
A célja, hogy a kongresszusi képviselők is olyan testvériségben élhessenek,
mint az ivanwaldi testvérek.
Az ötlet az alapítóig, Abraham Vereide-ig vezethető vissza,
aki egy Tregaron nevű helyet képzelt el,
ahol a politikusok krisztusi testvériségben élhetnének.
PRIVÁT LÉTESÍTMÉNY
Két évig a D Streetben laktam...
az oklahomai Tom Coburnnel és Steve Largenttel, a sportolóval.
Hetente találkoztunk két demokratával, Mike Doyle-lal és Bart Stupakkal.
Aztán felmerült: "Mi lenne, ha együtt élnénk?"
Olyan egységben, amelyben a két párt
együtt élhetné meg a kongresszusi hétköznapokat,
pártvonalak nélkül,
példát mutatva az együttműködés eredményeivel.
A C Street 750 négyzetméteres.
Tizenkét hálószobája van,
kilenc fürdőszobája,
öt nappalija, négy étkezője,
három irodája, egy konyhája, illetve egy kápolnája.
Olyan volt, mint egy magánklub,
leszámítva, hogy hitgyülekezetnek számított.
A C Street csupán egyetlen megnyilvánulása a Család...
jobb oldali keresztény szervezetekre bíró befolyásának,
azoknak a déli konzervatív szervezeteknek, amelyek a homoszexualitás ellen harcolnak.
Louis Sheldon például, aki a Hagyományos Értékek Koalíciójának vezetője volt,
úgy emlegette a C Streetet mint egy, a kongresszusi képviselők
és a külföldi vezetők elérésére szolgáló központot.
A Családot pontosan ezért érdemes valamilyen inkubátorként értelmezni.
Állítólag a csoportok nem önmaguktól cselekszenek.
Először közös alapot keresnek.
Ebből indul ki a cselekvés.
IGAZGATÓTANÁCSI GYŰLÉS
Nyilván megvolt az elképzelésük...
Láthatatlan szervezet...
...de nehéz volt bárkit rávenni, hogy meséljen.
Nincs szervezet... Nincs nyilvánosság...
Mind őrizték a titkot.
FELADÓ: GETTER, LISA
Sokáig próbáltam listát szerezni minden ott lakó politikusról.
Kérdeztem a korábban C Streeten lakó képviselőket. "Erről nem beszélhetek."
Kíváncsi lettem.
Vajon mi folyik a színfalak mögött, ami ekkora titok?
John Ensign szenátor is a testvérünk, a barátunk volt.
Egy kis csoportban találkoztunk, velünk élt a C Streetben.
Együtt törtünk kenyeret, együtt imádkoztunk.
Jó ember, csak hatalmasat hibázott.
2007 novemberének utolsó hetében jártunk.
Kirabolták az otthonomat.
Ezért Ensignékhez költöztünk egy ideig.
És valahogy John és Cindy viszonyba kezdtek.
JOHN, CINDY ÉS DOUG HAMPTONNAL
Talán előtte is történt már valami, csak nem vettem észre.
DOUGNAK ÉS CINDYNEK, KEDVES BARÁTAIMNAK! JOHN ENSIGN
Az elején egy családként ültünk össze,
őszintén, keményen igyekeztünk kitalálni, hogy most...
mégis mitévők legyünk?
Kész érzelmi roncs voltam.
Teljesen összetörtem.
A szemem láttára hullott szét a családom.
De John a szavát adta,
hogy ez volt élete legnagyobb hibája.
Hogy mindent megtesz, hogy ez ne tegye tönkre az életünket.
Igyekeztünk belülről kézben tartani ezt az egészet.
Február körül mentünk vissza dolgozni...
AFGANISZTÁN ÉS PAKISZTÁN
...de rájöttem, hogy a háttérben még mindig zajlott valami.
Felhívtam Timet,
Tim Coe-t?
Igen, és azt mondtam: "Most rögtön találkozunk kell!"
Talán ez pont... Valentin-nap előtt lehetett.
Douggal akartam beszélni,
de ő éppen külföldön volt akkor.
Felhívtuk az oklahomai Tim Coburn szenátort,
mindent elmondtunk,
az üzeneteket, mindent.
Sosem felejtem el az estét, amikor megtudtuk, hogy...
John, mondhatni, elbukott.
Steve Largent állt a sarkára, hogy szembesítenünk kell Johnt ezzel.
Tom Coburn egyetértett vele.
Pár perc múlva már mindannyian szemben ültünk vele, azt mondtuk:
"Nincs választásod.
Be kell vallanod, meg kell bánnod a bűneidet,
el kell mondanod az igazat a feleségednek.
Ki kell békülnie az egész családnak.
Erről szól a Testvériség, hogy mind felelünk egymásért."
Ensign felrobbant.
Annyira dühös volt,
amiért felfedtem az ügyet.
Jobban haragudott ezért,
mint azért, ami igazából történt.
De Tom és Tim Coe azt mondta: "Meg fogjuk oldani az egészet.
Mondd meg Cindynek, hogy a viszonynak vége!
A csírájában kell ezt elfojtani."
Erre John levelet írt.
"Életem legnagyobb hibáját követtem el. Tévedtem.
Megszégyenítettem Istent, az Urunkat."
Még aznap délután postára adták Cindynek, Las Vegasba.
ISTEN SOSEM AKARTA EZT.
Ezután kisétáltam az ajtón,
a reptéren felszálltam a következő gépre, hogy hazamenjek.
Azon a hétvégén John és Cindy egy hotelbe mentek,
ahol elkaptam őket.
Magamon kívül voltam a parkolóban, ahogy megláttam a kocsijaikat.
Felhívtam Timet, hogy megtaláltam őket.
A leveles próbálkozás nem jött be.
Tim tényleg attól tarthatott, hogy megölöm Johnt.
Könyörgött, hogy menjek onnan.
Hogy ne várjam meg, amíg John kijön.
Azt hittem, a Coe testvérek és Tom segítsége elég lesz ahhoz,
hogy ne söpörhessék az egészet a szőnyeg alá.
DOUG HAMPTON NAPLÓJA
Becsületrendi tagok voltunk.
ENGEDELMESSÉG
Jó férjek.
BŰN
Ezek nem fértek össze a jelennel.
Aztán megtudtam,
hogy milyen dolgokban voltak benne,
tudja, más kapcsolatokra vonatkozóan.
És hirtelen minden értelmet nyert.
Uraim, ő Charles Colson.
- Képviselő úr! - Chuck!
Leülhetünk?
Nem rajongok a bájcsevejért.
Mit keresünk itt?
Doug Coe azt mondta, valamilyen Jézushoz kapcsolódó élménye volt.
Így igaz.
Mi történt?
Charles Colson Nixon elnök tanácsadója volt.
Ez volt a hivatalos titulusa,
de a legtöbben úgy ismerték Chuck Colsont mint Nixon bérencét,
aki a piszkos munkákért felelt.
1974-ben Colson bűnösnek vallotta magát az igazságszolgáltatás akadályozásában.
Hét hónapot ült szövetségi börtönben.
Azt mondta 44 évesen, Krisztusnak szenteli az életét
a Testvériség nevű, felekezeten kívüli szervezetnek dolgozva.
Jézus Krisztusnak szenteltem az életem.
Az Úr munkáját végzem
a börtönben és azon kívül is.
Így akarom tölteni az életem.
Colson a Testvériség elkötelezett tagja volt,
akit lényegében Doug Coe vezetett Jézushoz,
miután megmutatta neki Jézust a Watergate-botrány után.
Szeretlek, testvér!
A keresztény jobboldal vezető alakja lett
a Born Again című bestsellere és filmje után.
- Isten áldja! - Köszönöm!
Ő volt a Család egyik legbefolyásosabb embere, akit megváltott Jézus.
DOUG COE VAGYOK, TOM BARÁTJA!
RENGETEG KERESZTÉNY TESTVÉRRE SZÁMÍTHAT WASHINGTONBAN!
Szerintem Doug Coe-ban megvolt Jézus bátorsága,
hogy ott legyen azoknak, akiknek a legnagyobb szükségük volt rá.
Tudja, a bűnösöknek.
Azt mondta, hiába érdekli a világot, hogy mit teszünk,
csak az Úr tudja, mit miért csinálunk.
Ezért nem szabad ítélkeznünk.
"Annyi a dolgunk, hogy szeressünk,
és segítsünk, amiben tudunk.
Mert igazi család vagyunk.
A jóban és a rosszban egyaránt ott vagyunk egymásnak."
COLUMBIA, DÉL-KAROLINA - 2007
Nagyon köszönöm!
Dél-Karolina kormányzója, Mark Sanford
annak tűnt, akinek Ensign látszani akart.
Szeretnék hálát adni a Teremtőnek.
Isten vezetett ide bennünket, ezért megtisztelő most itt lennem.
Mark Sanford a Család barátja volt,
aki fiatal képviselőként gyakran részesült spirituális útmutatásban a C Streetben.
Elnöki kisugárzása volt,
amit a magas, méltóságteljes fehérekhez társítunk.
Tökéletes volt a konzervatív háttere.
Konzervatív republikánusként, Sanford elnyerte a nemzet figyelmét,
amikor elutasította
Dél-Karolina részét a gazdaságélénkítő költségvetésből.
Nagyon közel állt a Család elgondolásához,
miszerint a szegénység Isten elrendelt rendszerének az eredménye.
"Az ember azért szegény, mert Isten úgy akarta."
Elutasította Dél-Karolina 700 millió dolláros szövetségi támogatását,
ami borzasztóan kellett volna az államnak, mert az szerinte rabszolgasághoz vezetne.
A dél-karolinai Mark Sanfordot, a feltörekvő republikánus csillagot
tartják széles körben
a párt 2012-es potenciális elnökjelöltjének.
A családi értékek miatt
úgy beszéltek róla...
mint az elnöki verseny legesélyesebb jelöltjeiről.
Mint... a magazinok címlapján megjelenőkről.
Aztán hirtelen eltűnt.
Politikai rejtély Dél-Karolinában!
Az állam republikánus kormányzója eltűnt!
Múlt szerdán látták utoljára nyilvánosan a tévében,
amikor nem utasította el a 2012-es elnökjelöltség lehetőségét.
Megtanultam, sose mondjak sohát. Rengeteg furcsa lehetőség adódik.
A kormányzó felesége azt mondta,
múlt kedd óta nem látta őt.
Hozzátette, hogy nem aggódik,
mert a férje azt mondta, nyugalomban szeretne írni egy kicsit.
Pár nap múlva,
a helyi sztoriból, hogy vajon hol a kormányzó,
hatalmas országos hír lett.
Riadó! Keressük Mark Sanfordot!
Ez egészen addig ment, amíg az emberei azt nem mondták, hogy túrázni van.
A kormányzó elment "kiszellőztetni a fejét"
az Appalachian túraösvényen, ami...
Ettől az emberek rögtön azt gondolták:
"Ez a pasas a vadonban van!
Biztos nem hétköznapi ember!
Nyugalomra vágyik!
Ebből is látszik, hogy elnöknek való!"
De színjáték volt az egész.
2009. JÚNIUS 24.
Jól van. Készen állnak?
Mindenki kész?
Hadd meséljem el a teljes történetet, amire mind kíváncsiak.
Mert hiába volt szó az Appalachian túraútról,
végül nem ott kötöttem ki.
Röviden összefoglalva...
Hűtlen... voltam a feleségemhez.
Kapcsolatba kerültem egy...
argentin hölggyel, ami barátságnak indult...
de a tavalyi év során
sokkal több lett belőle...
A felesége és a családja tudott a viszonyról,
mielőtt Argentínába ment?
Igen.
- Akkor... - Közösen próbáltuk...
Közösen próbáltuk az elmúlt 5 hónapban megoldani ezt.
Rengeteg különféle... megoldást...
A C Street nevű csoport tagja voltam Washingtonban, ami egy...
hiszik vagy sem, bibliakör.
Kemény kérdéseket tesznek fel a Kongresszus néhány tagjának...
amik szerintem fontosak.
Velük voltam, hogy helyre rakjam a szívem,
mert csalódást okoztam mindenkinek.
Lemond a kormányzóságról?
Joel, le fog mondani a kormányzó?
Teljesen megdöbbentem,
amikor ezt láttam a tévében,
mert Sanford megsértette a C Street első szabályát.
Hogy senki sem beszélhet a csoportról.
Mark pedig mesélt róluk.
És egy láthatatlan működésre vágyó szervezetnek
hirtelen rendkívül látható, borzasztóan nyilvános jelei lettek.
Sanford kormányzó elmondta, hogy a C Street nevű csoporttal konzultált.
Ez egy washingtoni önsegítő csoport bajbajutott férfiaknak.
Mi is az a C Street?
Mélyen vallásosak, kicsit jobboldaliak...
A ház több képviselőnek is otthont ad.
A létesítményt állítólag
egy titkos vallási csoport, a Család üzemelteti.
Emlékszem, pont elcsíptem Mark Sanford sajtótájékoztatóját,
amit a repülőről leszállva, a hegyi kirándulása után adott.
Megemlítette, hogy a C Street nevű csoport tagjaitól kapott segítséget.
Azt gondoltam...
"Ajjaj! Ez aztán... hamar önálló életre fog kelni!"
Akkoriban még senki se tudta,
hogy a C Street és a Testvériség Alapítvány kapcsolatban állnak,
és a közvélemény nem igazán tudott az egész létezéséről,
de nagyon úgy nézett ki, hogy döbbenetes szinten
gabalyodott össze az egyház és az állam.
Az emberek már nem igazán bíznak az egyházban.
És jó okkal,
hiszen elég sok, elég durva határt átléptek az egyház szerepvállalása terén.
Nem viselkedtek helyénvalóan a közéletben.
És talán a politizálás volt az,
ami végleg aláásta az emberek egyházba vetett bizalmát.
Az egyházak a leghomályosabb szervezetek az adózási törvények szempontjából.
Semmit sem kell felfedniük a be- és kiáramló pénzről,
illetve a költéseikről, semmiről.
Szóval a C Streetről is sejtettem, hogy másnak mutatkozik, mint ami.
Melyik gyülekezetnek nincs weboldala?
Melyik működik zárt ajtók mögött? Nem úgy viselkedtek,
mint más hasonló szervezetek.
Nem hívták az embereket.
Zárt környezet volt, mint egy klub.
És engem, egy templom lelkészét, egy hitközösség vezetőjét,
a titoktartás és az árnyékban működés gondolata...
feldühített.
Azt gondoltam: "Valaki igazán fényt deríthetne az igazságra!"
Mark Owens vagyok, az adómentes szervezetek a szakterületem.
Williams tiszteletes és a Clergy VOICE bízott meg...
JELENLEG A LOEB & LOEB LLP PARTNERE
...hogy tudjak meg minél többet a C Streetről.
A vizsgálat során tulajdoni lapokat, adóbevallásokat,
éves beszámolókat, az adómentességre vonatkozó űrlapokat,
illetve az adománygyűjtést rendező jótékonysági szervezetek szerződéseit
és kimutatásait vizsgáltuk.
Ezekkel másféle rálátást nyerhetünk a szervezetek szerkezetére.
Ezek persze először a Testvériség Alapítványhoz,
további kutakodás után pedig a Wilberforce Alapítványhoz vezettek.
A Wilberforce alapítvány William Wilberforce-ról kapta nevét,
egy homályos, 19. századi alakról,
aki eltörölte az angliai rabszolgaságot.
Később megtudtuk, hogy Oliver North, az NRA jelenlegi elnöke
éves adománygyűjtést tart nekik, amit...
"Istenfélő Fegyveresek" -nek hívnak. Kacsára vadásznak.
És ez mindössze egyetlen nonprofit szervezet a rengeteg fantomcégből,
akik pénzt nyomnak a Családba
és biztosítják a Testvériség láthatatlanságát.
LEGFŐBB CÉL: AZ ALAPÍTVÁNYI ADÓMENTESSÉG MEGŐRZÉSE.
További vizsgálat után kiderült, hogy a C Street
jelentős mértékben támogatja a Kongresszus tagjainak lakhatását.
A C Street lakói havi 600 dollárt fizettek,
miközben Washingtonban egy ágyat se kapni havi 600 dollárért.
Ez egyértelműen megszegi
az ajándékokra vonatkozó képviselői irányelveket.
Ez évi több ezer dollár,
ennyiért mások már börtönbe mentek.
A ma estét a C Street egy folyamatban lévő ügyével kezdjük.
Lelkészek egy csoportja azt kérvényezte az adóhatóságtól,
hogy fosszák meg a C Streetet a szövetségi adómentességüktől,
mert hiába mondják magukat hitközségnek,
a lelkészek szerint egyáltalán nem akként működnek.
A képviselőkhöz való hozzáférés, befolyás, illetve a további előnyök miatt aggódik?
Ez rögtön fején találja a szöget,
mert itt nem a képviselők boldogulásáról van szó.
Ezért azt kell gondolnom, hogy azért kapták ezt a szívességet,
mert cserébe várnak tőlük valamit.
És persze a Család titkolózása is
azt sugallja, hogy rengeteg párbeszéd,
magánbeszélgetés, befolyásolás zajlott le a színfalak mögött.
Muszáj feltenni ezeket a kérdéseket,
illetve szükség esetén vizsgálatot kérvényezni...
Mert ezt tudnunk kell!
A C STREET 133. SZÁM ALATT ÁLLÓ WASHINGTONI SORHÁZ FELÉ VESZI AZ IRÁNYT
EGY GONDTERHELT, FÉLÉNK REPUBLIKÁNUS...
MERT EGYEDÜL ITT TÁMOGATJÁK, ITT BOCSÁTANAK MEG NEKI.
EZ A BUKOTTAK HÁZA.
- IGEN? AKKOR JÓ HELYEN JÁRSZ! - VÉTKEZTEM, DE KÜLÖNLEGES VAGYOK!
Mark Sanford a C Street előtt tartott sajtótájékoztatót,
pedig sosem élt ott.
Szinte alig járt odabenn,
de mégis odament,
őszintén szólva azért, hogy megbűnhődjön az emberek előtt.
Pedig... őszintén, pont erre vannak a lelkészek!
Emlékezzünk, Isten mindig gyarló embereken keresztül végzi tökéletes munkáját.
Túl sok kérdés merült fel Sanford viszonyáról.
A sajtótájékoztató után
további részletek láttak napvilágot.
Kiderítették, hogy hűtlen kezelés történt a közpénzeket illetően.
Rengetegen követelték a lemondását.
Ezért is szólítom fel Sanford kormányzót,
hogy mondjon le az állam érdekében!
De a Család nemet mondott erre.
Ők azt hiszik, Mark Sanfordot Isten jelölte ki.
Sanford értékes eszköz, akit nem akarnak csak úgy feláldozni.
Belibbentek a képbe, menteni a menthetőt.
Mark Sanford azt mondta, az égiektől kér segítséget.
Aztán jönnek a megoldóemberek: "Mark, beszéljünk Dávid királyról!"
DÁVID ÉS BETSHABÉ
Jött ugyanaz a történet, amit nekem meséltek az Ivanwaldban,
ami nem a Góliáttal küzdő Dávidról szól,
hanem Dávid királyról,
aki befolyásos, kiválasztott ember.
Dávid meglátja ezt a gyönyörű nőt, Betshabét, és megkívánja.
Az a gond, hogy a nő Dávid egyik főkapitányának felesége,
aki éppen a háborúban küzd.
De ez nem jelenthet akadályt.
Most már érted, miért hívattalak.
Nem kell értenem, felség.
- Miért nem? - Mert te vagy a király.
Dávid elcsábítja és teherbe ejti a nőt.
Na ez már gond.
Ezt el kell rendezni, ezért Dávid elrendeli, hogy a férjet,
aki egyébként a barátja...
A férfit a frontvonalra küldi, hogy az első sorban küzdjön.
Hogy veszélyben legyen.
És ahogy kell, a férj meghal.
Rengeteg módon lehet értelmezni ezt a történetet.
A Család a következőképp tette:
"Hát, Dávid talán rosszat tett, de nézzétek, Isten elrendezte!
Egy egy jel, hiszen Dávid király továbbra is hatalmon maradt,
ezért maradjon Mark is kormányzó!"
Dél-Karolina botrányba került kormányzója, Mark Sanford nem mond le.
Sokat elmélkedtem ezen,
és Dávid története jutott eszembe,
amelyben hatalmasat bukott, több tekintetben is,
de aztán végül mégis talpra állt.
Hirtelen itt van Mark Sanford a tévében,
és pontosan ugyanazzal a Dávid királyról szóló, szokatlan értelmezéssel
próbálja magyarázni, miért kéne hivatalban maradnia.
...a Zsoltárok könyvében is olvasható.
És pontosan ez a gond a Családdal.
Eszükbe se jut... megkérdőjelezni Sanford tisztségét...
hiszen ő... kiválasztott, bármit megtehet.
JÉZUS MEGMENT
Jól tudjuk, ha valaki megúszik valamit,
elég ritkán fog megváltozni tőle...
"Ezt most megúsztam, megyek, átgondolom az életem!"
Általában semmin sem változtatunk, amíg nincsenek radikális következmények.
És mivel John már többször megúszta az egészet, felbátorodott.
Nem hitte, hogy bárki megmondhatja neki, hogy mit tegyen.
Hogy azt tehet, amihez kedve szottyan.
Ahogy teltek a hetek,
nyilvánvalóvá vált számomra, hogy senki sem fog tenni semmit az ügyben.
Továbbra is találkozgattak, visszamentek Nevadába randizgatni,
én meg így jártam.
A C Street kiállt Ensign védelme mellett,
talán ekkor jött elő igazán a fájdalom és a düh.
JOHN ENSIGNNEK DOUG HAMPTONTÓL
Ez nem lehetett helyes, biztosan nem volt az.
NEM TUDOM, MIT CSINÁLJAK...
Ezért nyilvánosságra hoztam mindent.
Hampton júniusban a nyilvánossághoz fordult,
írt a viszonyról a Fox News bemondójának, Megyn Kellynek.
Habár a Fox nem adta le a sztorit,
Ensign gyorsan sajtótájékoztatót hirdetett.
Viszonyom volt tavaly.
2009. JÚNIUS 16.
Megszegtem a házassági fogadalmam.
Nem fogok neveket mondani,
de a nő, akivel kapcsolatba kerültem, és a férje,
közeli barátok voltak.
Nekem dolgoztak.
Végre minden kiderült!
Ensign szenátor úr!
- John kiköltözött a C Streetről. - Nevada szenátora bombát robbantott!
De mivel egy évig próbáltuk eltitkolni...
- A C Street titkai! - ...a sajtó egészen borzasztó volt.
Érezni, hogy mindenki igyekezne eltusolni a botrányt. Nem fog menni!
A beismerések és vádak hulláma további nyomást gyakorol Ensignre,
aki vélhetően szenátusi etikai bizottsági vizsgálat elé nézhet.
Nem szegtem meg etikai szabályt vagy törvényt.
Nem történt ilyen.
Tudni akartuk, a szenátor miért akart annyira
munkát szerezni Doug Hamptonnak, Ensign szeretője férjének,
aki otthagyta a szenátori irodát.
Hampton azt állítja, Tom Coburn szenátor
személyesen kezdeményezte és vezette a tárgyalást.
Tom Coburn azt mondta: "Doug, ha a helyedben lennék,
megvetetném a házam velük egymillió dollárért, hogy újrakezdhessem.
Ezt akarom kiharcolni neked is."
A család szóvivője tagadta a megvesztegetést, és azt mondta:
"Csupán nagylelkűségről,
a régi családi barátokért való aggodalomról volt szó
egy nehéz időszakban."
EGY ÉVVEL HAMPTON LEMONDÁSA UTÁN, ENSIGN LOBBISTA ÁLLÁST SZERZETT NEKI.
MEGSZEGVE A SZENÁTUS ETIKAI KÓDEXÉT.
Egyedül engem vádoltak meg.
Hét rendbeli bűncselekmény, a lobbizásra vonatkozó kihágások miatt.
ENSIGN SEGÉDJE...
35 év börtön várt volna rám.
Bűnösnek vallottam magam, egy év felfüggesztettet kaptam.
Elvesztettem a munkám, a feleségem, mindenem.
És Coe-ék... teljesen elzárkóztak tőlem.
Az a dolgunk, hogy mindent megtegyünk, hogy az ígéretünk...
A LOBBIBOTRÁNYBAN VALÓ SZEREPE ÉS A SZENÁTUSI VIZSGÁLAT ELLENÉRE,
ENSIGNT SOSEM VÁDOLTÁK MEG.
John megtartotta tisztségét.
Üdv, John Ensign vagyok!
Karrierjét később saját elhatározásból zárta le,
és azóta sem beszélt minderről.
Uram, köszönök mindent, amit értem tettél!
Szeretnék búcsút inteni a kollégáimnak!
Mindenkire kedves szívvel fogok emlékezni.
Hiába volt csúnya, hiába okozott rengeteg fájdalmat és gyanút,
hiába kiáltott mindenki képmutatást és miegymást,
a barátunk, John Ensign mindennel megbirkózott.
Darlene-nel még most is együtt vannak, nem hullott szét a család. A családjuk...
Tényleg megcsinálta.
Ezt kell csinálni, ha elszúrunk valamit!
Erről szól a Testvériség, hogy mind felelünk egymásért, és...
És végül kibékültek!
Semmit se bántam meg.
Őszintén, szerintem helyesen reagáltunk, ahogy John Ensign is.
Hála Istennek, hogy ott voltunk neki, és jól cselekedett.
Szeretem Doug Coe-t, és borzasztó hálás vagyok, amiért bevezetett ebbe a világba.
Doug és a tanításai megváltoztattak.
Most is hatnak rám.
Szerintem Jézus jelenti a választ,
de Jézus és a Capitolium nem összeegyeztethetők.
Jézus sosem járt Rómában.
Jézus nem váltotta le a vezetőséget élete során,
helyette azt mondta, ne foglalkozzunk ezzel.
A városfalakon kívülre járt, a szegényekhez,
akiknek tényleg hallaniuk kellett a szavait.
Mert ez Jézus.
Ő az igazi válasz.
A SZEXBOTRÁNYOK ÉS A CLERGY VOICE HIVATALOS PANASZTÉTELÉT KÖVETŐEN,
A C STREET ADÓMENTESSÉGÉT 2009-BEN RÉSZLEGESEN VISSZAVONTÁK.
A TESTVÉRISÉG TAGADJA, HOGY KAPCSOLATBAN LENNE A C STREETTEL.
AZ ADÓBEVALLÁSOK MÁST MONDANAK.
A JELENLEGI LAKÓK ISMERETLENEK.
A CSALÁD DRAMATIZÁLT JELENETEIBEN NÉHÁNY KARAKTER ÉS BESZÉLGETÉS MÓDOSÍTVA SZEREPEL
A feliratot fordította: Gorcsa Norbert